কর্তাজার, অনেকেই জানি, এসপানোল ভাষার বিশ্ববিখ্যাত কথাসাহিত্যিক ও প্রাবন্ধিক। ভাবলে অবাক হতে হয়, বইটি প্রকাশিত হয়েছিল আজ থেকে ৫৫ বছর আগে। কর্তাজার তো আরো সাহসী হয়ে পাঠককে আমন্ত্রণ জানিয়েছিলেন দুভাবে পড়তে। প্রথমত, প্রথাগতভাবে আমরা যেমন পড়ি, অর্থাৎ প্রথম অধ্যায় থেকে ৫৬তম অধ্যায় পর্যন্ত পড়ার কথা বলেছেন। দ্বিতীয়ত বলেছেন, ৭৩তম অধ্যায় থেকে উপন্যাসটি পড়া শুরু করে সর্বশেষ ১৫৫তম অধ্যায় পর্যন্ত পড়ে যান। তবে এই পাঠযাত্রাটি ৭৩ থেকে ৭৪, ৭৪ থেকে ৭৫— এভাবে নয়। পড়ার ক্রমটা তিনি সাজিয়ে দিয়েছেন আরো এলোমেলোভাবে : ৭৩-১-২-১১৬-৩-৮৪-৪-৭১-৫-৮১... এইভাবে।